b'\n_START_ARTICLE_\nRadiosender Gleiwitz\n_START_SECTION_\n"Overfaldet" p\xc3\xa5 Gleiwitz senderen\n_START_PARAGRAPH_\nOm aftenen den 31. august 1939 tr\xc3\xa6ngte SS Sturmbannf\xc3\xbchrer Alfred Naujocks og fem andre SS-folk ind i den tyske Gleiwitz-sender. Alle var kl\xc3\xa6dt i civil og optr\xc3\xa5dte som polske frihedsk\xc3\xa6mpere._NEWLINE_Aktionen var n\xc3\xa6r g\xc3\xa5et galt, idet Gleiwitz-senderen ikke udsendte selvst\xc3\xa6ndige programmer, men blot videresendte programmer fra senderen i Breslau. Endelig fandt SS-folkene en mikrofontilslutning, der kunne anvendes til at udsende meldinger om driftsforstyrrelser, s\xc3\xa5 det blev muligt at udsende den melding, der var form\xc3\xa5let med aktionen._NEWLINE_Programmet blev afbrudt og et ca. fire minutter langt opr\xc3\xa5b \xe2\x80\x93 angiveligt fra det polske mindretal \xe2\x80\x93 blev udsendt._NEWLINE_Et lig medbragt fra en KZ-lejr blev efterladt som bevis p\xc3\xa5 det polske overfald. Hele aktionen varede kort tid.\n_START_SECTION_\nEneste tilbagev\xc3\xa6rende sendemast af tr\xc3\xa6\n_START_PARAGRAPH_\nDen 118 meter h\xc3\xb8je sendemast ved Gleiwitz senderen st\xc3\xa5r stadig og anses for verdens h\xc3\xb8jeste tr\xc3\xa6t\xc3\xa5rn og den eneste tilbagev\xc3\xa6rende tr\xc3\xa6sendemast.'